Inger Cathrine Bryne

Inger Cathrine Bryne (født 12. oktober 1965) i Stavanger er en norsk sykepleier med Master of Business Administration (MBA) fra Norges handelshøyskole.  Fra 2020 er hun administrerende direktør i Helse Vest.

Bryne var elev ved Stavanger katedralskole.Stavanger Aftenblad: «Ikke alle kan håndtere en global pandemi», 2. mai 2020 s.80. I perioden 2004-2005 var hun kommunikasjons- og kvalitetsdirektør ved Sørlandet sykehus HF, og ble etter det HR-direktør ved Sørlandet sykehus frem til 2007. I 2007 ble hun ansatt som klinikksjef ved Kirurgisk klinikk ved Sørlandet Sykehus. I 2011 ble hun ansatt som divisjonsdirektør ved Kirurgisk divisjon Helse Stavanger HF og var deretter stedfortreder og viseadministrerende direktør før hun tok over som fungerende administrerende direktør høsten 2014.

I mai 2015 ble Bryne ansatt som administrerende direktør ved Helse Stavanger HF.

I 2020 overtok hun som administrerende direktør i Helse Vest etter Herlof Nilssen som hadde ledet Helse Vest siden etableringen i 2001.Inger Cathrine Bryne blir ny direktør for Helse Vest RHF . Helse Vest. Besøkt 27. mars 2020.

 Referanser 

Kategori:Norske sykepleiere
Kategori:Norske direktører
Kategori:Personer fra Stavanger kommune